Sagunt acull la III Trobada de Consells d’Infància de la Comunitat Valenciana
26 d’abril 2018

El Casal Jove del Port de Sagunt acull dissabte que ve, 28 d’abril, la III Trobada de Consells d’Infància de la Comunitat Valenciana, una trobada dels consells d’infància i adolescència d’aquells municipis que tenen reconegut el segell de Ciutat Amiga de la Infància atorgat per UNICEF. El segell s’entrega a aquells municipis per la seua excel·lència i bones practiques en materia de polítiques d’infància, entre ells Sagunt, que ja compta amb el segell CAI des de fa dos anys. Els municipis que participen en la trobada són Mislata i Torrent, que acolliren la primera i segona trobada respectivament, i Quart de Poblet, Alzira, a més de Sagunt, que, en este cas ho fa a més com amfitriò.  

  
 

![](/media/r4cnwfpf/37-cartel.jpg)

 Segons explica el regidor de Joventut, Guillermo Sampdre, “les jornades consistixen en un dia de convivència i treball en equip de forma lúdica i divertida, on cada consell comptarà la seua experiència de cara a que els altres consells prenguen noves idees, a més de treballar sugerències i propostes referides als drets de la infància, sobre què volen els notres xiquets i jóvens i que queden recollits en les polítiques municipals de les notres ciutats”.

També es pretén que Sagunt es convertisca en un fòrum de debat i formació sobre el paper que juguen a hores d’ara estos nous òrgans de participación formats per xiquets i xiquetes. “La participación dels més menuts en la vida pública hauria de ser ser obligatòria i que, a Sagunt, venim complint i recolçant en els últims anys, per la qual cosa esperem que cada vegada més ciutats seguisquen este camí i dónen veu als xiquets i xiquetes en les polítiques dels ajuntaments”, completa Sampedro.

La jornada començarà amb un acte inaugural i de benvinguda per part dels propis components del Consell d’Infància de Sagunt i, posteriorment, es realitzaran activitats i tallers tant per als consellers infantils com per als tècnics dels municipis convidats.

![](/media/ilunsxse/37-cartel-2.jpg)  
   

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-iii-trobada-de-consells-d-infancia-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-iii-trobada-de-consells-d-infancia-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-iii-trobada-de-consells-d-infancia-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/sagunt-acull-la-iii-trobada-de-consells-d-infancia-de-la-comunitat-valenciana/)